88 



Maxillæ labio propinquæ. Stipes maxillaris longitudine 

 articuli primi antennarum sed duplo crassior, validus, coni- 

 cus, recurvus, latere interiore spinulis brevissimis scabro. 

 Maia longitudine dimidia stipitis , biarticulata, articulo priore 

 brevissimo , annuliformi , altero conico, subincurvo. Palpi 

 maxillares stipite maxillari duplo longiores, filiformes, arti- 

 culis sensira decrescentibus, tertio elongato-ovali, tertia parte 

 breviore quam primo; stipes brevissimus, obconicus. 



Mentum exsertum , corneum, transversum , trapezoideum, 

 triplo latius quam longius. Stipes palporum labialium duplo 

 latior quam longior, planiusculus, apice truncatus. Ligula nulla. 

 Palpi labiales palpis maxillaribus longitudine pares, graciles, 

 filiformes, articulo priore subclavato, quinta parte longiore 

 quam secundo, hoc elongato, fusiformi, acuminato. 



Scuta dorsalia thoracis completa, undique acute margi- 

 nata. Pronotum latitudine postica tertia parte brevius, 

 minute transverse rugulosum, trapezoideum, ante late emargi- 

 natum, angulis et lateribus rotundatis, supra convexum, raar- 

 gine laterali explanato, tenui, pellucido. Mesonotum et meta- 

 notum transversa, convexa, læviuscula. Sterna plicata, pro- 

 sternum rudimento scuti cornei utrinque ante coxas. 



Pedes graciles, elongati, breviter spinulosi, femoribus 

 tibiis tarsisque pectine inferiore brevissimo, regulari. Coxæ 

 conicæ, crassitudine basali duplo longiores, extra parce ciliatæ, 

 scrobe femorali distincto, ante carinato, carina spinulosa. 

 Trochanteres parce setulosi. Femora longitudine coxarum, 

 compressa, clavata, supra parce ciliata. Tibiæ vix tertia 

 parte femoribus breviores, compressæ, subclavatæ. supra dense 

 ciliatæ. Unguiculi gracillimi, elongati, dimidium tarsum longi- 

 tudine superantes, subæquales, basi pectine brevissimo. 



Abdomen annulo septimo et octavo subito angustatis, 

 octavo dimidia fere parte longiore quam septimo. Scuta 

 dorsalia completa, convexa, tergum totum occupantia, præter 

 septimum et octavum undique anguste marginata , minute 

 setulosa, granulis minutissimis, acutis, maculatim acervatis 

 scabriuscula; in angulo utroque posteriore setæ natatoriæ ternæ, 

 in fasciculum stipatæ. Pleuræ et ventralia nuda, hæc obscure 



